
Vastuukunta

	
	
	




Turun kaupunki
0204819-8
PL 355, 20101 Turku

	
	
	




	
	
	



Jäsenkunnat


	
	
	



Auran kunta
0132103-3
Tuulentie 1, 21380 Aura

Kaarinan kaupunki
0133226-9
PL 12, 20781 Kaarina

Kustavin kunta
0134349-4
Keskustie 7, 23360 Kustavi

Kemiönsaaren kunta
0133833-7
PL 7, 25701 Kemiö

Laitilan kaupunki
0134480-9
PL 25, 23801 Laitila

Liedon kaupunki
0134698-6
PL 24, 21421 Lieto

Loimaan kaupunki
1927453-8
PL 9, 32201 Loimaa

Maskun kunta
0204064-7
Keskuskaari 3, 21250 Masku

Mynämäen kunta
2048364-4
Vehmaantie 111, 23100 Mynämäki

Naantalin kaupunki
0135457-2
PL 43, 21101 Naantali

Nousiaisten kunta
0135821-5
Moisiontie 19, 21270 Nousiainen

Oripään kunta
0135869-6
Koulutie 2, 32500 Oripää

Paimion kaupunki
0136169-2
PL 50, 21531 Paimio

Paraisten kaupunki
0136082-5
Strandvägen 28, 21600 Parainen

Pyhärannan kunta
0204403-1
Lasikuja 6, 27320 Ihode


Pöytyän kunta
1929519-5
Kehityksentie 6, 21800 Kyrö

Raision kaupunki
0204428-5
PL 100, 21201 Raisio

Ruskon kunta
0204524-5
Vanhatie 5, 21290 Rusko

Sauvon kunta
9038213-6
Vahtistentie 5, 21570 Sauvo

Taivassalon kunta
0139991-4
Keskustie 9, 23310 Taivassalo

Uudenkaupungin kaupunki
0144036-6
PL 20, 23501 Uusikaupunki

Vehmaan kunta
0144561-8
Vinkkiläntie 26, 23200 Vinkkilä
	
	
	




	
	
	




Sopimuksen muihin sopijapuoliin kuin vastuukuntaan viitataan tässä sopimuksessa yhteisesti ”Jäsenkunta” tai kaikki yhdessä ”Jäsenkunnat”. Kaikkiin sopimuksen sopijapuoliin yhdessä viitataan ilmaisulla “Sopijapuolet”. 


2. Sopimuksen tausta ja tarkoitus

Sopijapuolet ovat solmineet yhteistoimintasopimuksen (Turun työllisyysalueen yhteistoimintasopimus), jossa on sovittu työvoimapalvelujen järjestämisestä annetussa laissa (380/2023, jäljempänä ’’järjestämislaki’’) tarkoitettujen julkisten työvoimapalvelujen järjestämisestä. Sopijapuolet ovat muodostaneet työvoimapalveluiden järjestämisen yhteistoiminta-alueen (jäljempänä ”Turun työllisyysalue” tai ’’Työllisyysalue’’). Työllisyysalueen kunnat järjestävät järjestämislain mukaiset työvoimapalvelut ja niihin liittyvät tehtävät kuntalain (410/2015) 8 §:n tarkoittamana yhteistoimintana niin sanotulla vastuukuntamallilla kuntalain 51 §:n mukaisesti. 

Järjestämislaissa säädetään kuntien järjestämisvastuulle kuuluvista julkisista työvoimapalveluista ja niihin liittyvistä tehtävistä. Työvoimapalveluiden järjestämisestä vastuussa oleva kunta voi sopia työvoimaviranomaiselle kuuluvan toimivallan delegoimisesta työllisyysalueen jäsenkunnalle siten kuin kuntalain 54 §:ssä säädetään sopimuksesta viranomaistehtävän hoitamiseksi.

Tämän sopimuksen tarkoituksena on sopia työvoimaviranomaiselle järjestämislain mukaan
kuuluvan tehtävän, jossa toimivaltaa voidaan siirtää viranhaltijalle, antamisesta virkavastuulla yhteistoimintasopimuksen osapuolena olevan kunnan viranhaltijan hoidettavaksi.  


3. Toimivallan siirto 

Tällä sopimuksella Vastuukunta antaa työvoimaviranomaisen alla määritellyt tehtävät Lähipalveluja tuottavien jäsenkuntien jäljempänä määritellyille viranhaltijoille hoidettavaksi. 

Toimivallan siirto tapahtuu Turun kaupunginvaltuuston hyväksymin hallintosäännön ehdoin sekä työllisyysaluelautakunnan päätöksellä.

Turun työllisyysalueen toiminta-alueella (“Toiminta-alue”) tarkoitetaan tässä sopimuksessa Työllisyysalueen sisäistä Jäsenkuntien muodostamaa aluetta, jossa kuntien lakisääteisiä lähipalveluja koskevaa toimivaltaa on delegoitu yhdelle kunnalle kuntalain 54 §:n nojalla. Toiminta-alueella tuotetaan joko yhden tai useamman eri kunnan lähipalveluja. 

Tämän sopimuksen mukainen toimivallan ja tehtävien delegointi koskee työvoimaviranomaisen järjestämisvastuulla olevia lakisääteisiä lähipalveluja. Toiminta-alueen kunnat voivat keskinäisillä erillisillä sopimuksilla sopia mahdollisista muista Jäsenkuntien jäsenille tarjottavista palveluista.

Lähipalveluja tuottavat Vastuukunta Turku ja seuraavat Jäsenkunnat: Kaarinan kaupunki, Laitilan kaupunki, Liedon kaupunki, Loimaan kaupunki, Paimion kaupunki, Paraisten kaupunki, Raision kaupunki ja Uusikaupungin kaupunki (jatkossa ”Lähipalveluja tuottavat jäsenkunnat”).

Toiminta-alueet, niihin kuuluvat Jäsenkunnat ja Toiminta-alueellaan Lähipalveluja tuottavat jäsenkunnat ovat seuraavat: 

· Kaarinan kaupunki tuottaa lähipalvelut oman kuntansa alueella;
· Laitilan kaupunki tuottaa lähipalvelut oman kuntansa alueella; 
· Liedon kaupunki tuottaa lähipalvelut oman kuntansa alueella;
· Loimaan kaupunki tuottaa lähipalvelut oman kuntansa lisäksi myös Auran kunnalle, Pöytyän kunnalle ja Oripään kunnalle;
· Paimion kaupunki tuottaa lähipalvelut oman kuntansa lisäksi myös Sauvon kunnalle;
· Paraisten kaupunki tuottaa lähipalvelut oman kuntansa lisäksi myös Kemiönsaaren kunnalle;
· Raision kaupunki tuottaa lähipalvelut oman kuntansa lisäksi myös Naantalin kaupungille, Maskun kunnalle, Nousiaisten kunnalle, Mynämäen kunnalle ja Ruskon kunnalle; 
· Turun kaupunki tuottaa lähipalvelut oman kuntansa alueella; ja
· Uusikaupungin kaupunki tuottaa lähipalvelut oman kuntansa lisäksi myös Pyhärannan kunnalle, Taivassalon kunnalle, Vehmaan kunnalle ja Kustavin kunnalle. 
Tässä sopimuksessa määritelty lähipalveluja koskeva toimivalta annetaan seuraaville järjestämisvastuun alaisia työvoimaviranomaisen tehtäviä hoitaville viranhaltijoille heidän oman kuntansa Toiminta-alueella:
· asiakkuuspäällikkö
· asiantuntija
· elinkeinojohtaja
· elinvoimajohtaja
· kehittämisjohtaja
· kotouttamisohjaaja
· maahanmuuttokoordinaattori
· ohjaamokoordinaattori / työvalmentaja
· ohjaamokoordinaattori / suunnittelija
· palveluasiantuntija
· palveluesimies
· palvelupäällikkö
· palvelusihteeri
· palveluvastaava
· rekrytointikoordinaattori
· työkykykoordinaattori
· työllisyysasiantuntija, 
· työllisyysasiantuntija-työvalmentaja
· työllisyyskoordinaattori
· työllisyys- ja maahanmuuttopäällikkö
· työllisyysjohtaja
· työllisyysohjaaja
· työllisyyspalvelujohtaja
· työllisyyspalvelupäällikkö
· työllisyyspäällikkö, työsuunnittelija
· työvoimapalveluiden päällikkö
· työvoimasuunnittelija
· uraohjaaja
· vastaava asiantuntija
· vastaava maahanmuuttokoordinaattori
· vastaava työllisyysasiantuntija
· vastaava yksilövalmentaja ja maahanmuuttokoordinaattori
· yksilövalmentaja
· yritysasiantuntija, 
· yritysneuvoja
· yrityspalveluasiantuntija
· yritys- ja työllisyyskoordinaattori
· yritys- ja työllisyyspalveluiden johtaja
· yritysneuvoja
· yrityspalveluasiantuntija
· yrityspalvelujohtaja ja työllisyyskoordinaattori

Lähipalveluja tuottava jäsenkunta sitoutuu siihen, että lähipalveluja koskevan toimivallan edellyttämät virat ovat voimassa ja palvelutuotanto toimii lain edellyttämällä tavalla. .

Edellä mainituille viranhaltijoille delegoidaan seuraaviin tehtäviin liittyvä työvoimaviranomaisen lähipalvelujen tuottamiseen liittyvä toimivalta, jonka tarkempi määrittely on liitteessä 1:

· työnvälitys, 
· avointen työpaikkojen hoito ja ehdokashaku, 
· työvoimapalvelujen palveluneuvonta,
· asiakasprosessin hallinta, joka koostuu seuraavista tehtävistä:
· työnhaun käynnistäminen ja päättäminen,
·   yleisneuvonta,
·   alkuhaastattelu, palvelutarvekartoitus,
·   työllistymissuunnitelmat
·   kotoutumissuunnitelmat.
·   aktivointisuunnitelmat,
·   monialaiset työllistymissuunnitelmat,
·   työnhakukeskustelut,
·   täydentävät työnhakukeskustelut,
·   työhön ja yrittäjyyteen ohjaus,
·   koulutuksiin ja palveluihin ohjaus ja
·   työttömien terveystarkastukseen ohjaus
· työ- ja koulutuskokeiluun ohjaus ja sopimusten laatiminen,
· työttömän omaehtoisen opiskelun tuki ja seuranta,
· yleisneuvonta palkkatuesta ja starttirahasta,
· työttömyysturvatehtävät, 
· monikielinen yhteiskuntaorientaatio,
· palveluohjaus keskitettyihin ja valtakunnallisiin palveluihin,
· muutosturva +55 henkilöasiakkaat,
· yritys- ja työnantaja-asiakkaiden neuvonta ja ohjaus ja
· työnantaja- ja yrityskäynnit, palvelutarpeen kartoitus. 

Lähipalveluja tuottava jäsenkunta sitoutuu tuottamaan palvelua tämän sopimuksen ja lainsäädännön mukaisesti.


4. Viranhaltijan virkasuhde

Tämän sopimuksen mukaisia tehtäviä hoitaessaan Lähipalveluja tuottavan jäsenkunnan viranhaltija toimii Lähipalveluja tuottavan jäsenkunnan työnjohdon ja valvonnan alaisuudessa ja noudattaa sen antamia virkasuhteeseen liittyviä ehtoja ja sääntöjä. 

Lähipalveluja tuottava jäsenkunta vastaa omien viranhaltijoidensa ja työntekijöidensä työturvallisuudesta lainsäädännön sekä työllisyysaluelautakunnan edellyttämällä tavalla.

Lähipalveluja tuottava jäsenkunta sitoutuu noudattamaan Työllisyysalueen johtamisjärjestelmää.



5. [bookmark: _Hlk177383748]Talousarvio ja kustannusten jako

Talousarvio 
Työllisyysalueen talouden hoidosta on sovittu yhteistoimintasopimuksen kohdassa 5.2. 
Työllisyysalueen yhteiseen talousarvioon sisällytetään lakisääteiset lähipalvelut, keskitetyt palvelut, yhteiset palvelut sekä lakisääteisten työvoimapalvelujen edellyttämät hankinnat. Talousarvion laadinnan menettelytapa on kuvattu liitteessä 2.
Lähipalveluja tuottavan jäsenkunnan on laadittava yhteistyössä Toiminta-alueensa Jäsenkuntien kanssa sekä lakisääteisiä lähipalveluja koskeva talousarvio (osa Työllisyysalueen talousarviota) että mahdollisia muita kuin lakisääteisiä Toiminta-alueen kunnille tuotettavia lähipalveluja koskeva talousarvio (osa lähipalveluja tuottavan kunnan talousarviota). 
Jäsenkunnat sitoutuvat noudattamaan Vastuukunnan määrittämiä käytäntöjä talousarvion laatimiseksi. 

Kustannusten jako
Työllisyysalueen kustannusten jaon perusteista ja talouden hoidosta on sovittu yhteistoimintasopimuksen kohdassa 5.1 ja 5.2. Maksuosuuden suorittamisesta on sovittu yhteistoimintasopimuksen kohdassa 5.3. 
Kustannusten jaon perusteet koskevat yhteistoimintaa sekä lähi- että keskitetyissä ja tukipalveluissa.
Yhteistoimintasopimuksessa tarkoitetut Sopijapuolten maksuosuudet määräytyvät vuoden 2025 TE- ja KOTO-valtionosuusmaksujen määräytymisperiaatteiden mukaisesti. Keväällä 2026 tehdyn sopimustarkastelun myötä siirrytään 1.1.2027 alkaen käyttämään vuosittain päivittyviä maksuosuuksia. Päivittyvät maksuosuudet pohjautuvat edeltävän vuoden väestötietojen keskiarvoihin. TE- ja KOTO-valtionosuusmaksujen laskentaperusteet on kuvattu liitteessä 3. 
1.1.2025 voimaan astuneen sopimusversion mukaisia maksuosuuksia sovelletaan vuoden 2026 loppuun asti kyseisen sopimuksen liitteen 3 mukaisesti. 
Sopijapuolet sitoutuvat noudattamaan tämän sopimuksen mukaisia maksuosuuksia ja kustannustenjakomalleja sekä niitä koskevia aikamääreitä. Sopijapuolet sitoutuvat osana yhteistoimintasopimuksen kohdan 9 mukaista neuvotteluvelvollisuutta tarvittaessa neuvottelemaan sovellettavista kustannusten jakoperusteista. Jos yhteistoimintasopimuksen neuvotteluissa ei saavuteta yhteisymmärrystä, noudatetaan tässä määritettyjä kriteereitä liitteen 3 mukaisin laskentaperustein. 
Kustannukset, jotka ovat tätä sopimusta solmittaessa kohdennettavissa aiheuttamisperusteisesti, on kuvattu liitteessä 4.
Palkkatuen, starttirahan ja muiden harkinnanvaraisten tukien osalta noudatetaan liitteessä 5 kuvattua menettelyä.
Maksuosuuden suorittamisesta on sovittu yhteistoimintasopimuksen kohdassa 5.3.
Maksuosuudet lähipalveluiden kustannuksista määräytyvät samoilla periaatteilla kuin maksuosuudet keskitetyissä palveluissa niin, että toiminta-alueen laskennalliset kokonaissummat korvaavat työllisyysalueen summat. 




6. Hankinnat

Työllisyysalueen hankintojen tekemisessä noudatetaan vastuukunnan hankintoja koskevia ohjeita ja määräyksiä. Jäsenkunnan tulee lähipalveluita toteuttaessaan käyttää vastuukunnan kilpailuttamia yhteisiä hankintoja. Yhteisillä hankinnoilla tarkoitetaan järjestämisvastuuseen, työllisyysalueen vastuulle kuuluvia palveluita sekä muita erikseen yhteisesti määriteltyjä hankintoja. Vastuukunta tekee yhteistyötä jäsenkuntien kanssa yhteisten hankintojen sisällön määrittelemisessä ja valmistelussa.

Mikäli Jäsenkunnan tarvitsemaa palvelua ei ole perustellusta syystä saatavissa yhteisesti kilpailutetuista hankinnoista, Jäsenkunnalla on oikeus tehdä lisähankinta puuttuvan palvelun osalta. Jäsenkunta voi halutessaan tuottaa palvelua omana tuotantona. Tämä ei poista jäsenkunnan velvoitetta osallistua yhteishankintaan. 

Jäsenkunnalla on oikeus tehdä hankintoja siinä laajuudessa kuin se tuottaa lähipalveluja (esim. Laitila tuottaa lähipalveluita Laitilan alueelle ja voi tehdä lisähankintoja Laitilan alueelle). Jäsenkunta tekee mahdollisen lisähankinnan omaan lukuunsa, ei Työllisyysalueen nimissä. Jäsenkunta raportoi pyydettäessä tekemistään lisähankinnoista Vastuukunnalle.


7. Tehtävien hoidon valvonta 

Vastuukunnalla on oikeus ja velvollisuus seurata ja valvoa Lähipalveluja tuottaville jäsenkunnille delegoitujen tehtävien toteutumista. Vastuukunnan valvonnasta vastaava taho määräytyy Vastuukunnan hallintosäännön mukaisesti. Työllisyysaluejohtaja laatii erikseen tarkemmat seurannan ja valvonnan mekanismit. Vastuukunta voi antaa ohjeita työvoimapalveluiden tuottamiseen liittyvän lainsäädännön tulkintaan liittyen. 


8. Vahingonkorvaus

Jos Työllisyysalue on vahingonkorvauslain perusteella velvollinen korvaamaan vahingon kärsineelle sellaisen vahingon, jonka viranhaltija on aiheuttanut Vastuukunnan vastuulle kuulevia tehtäviä hoitaessaan, Työllisyysalue sitoutuu suorittamaan vahingonkorvauksen vahingon kärsineelle taholle. Mikäli viranhaltija on aiheuttanut vahingon tahallisesti tai törkeällä huolimattomuudellaan, voi Työllisyysalue periä maksamansa vahingonkorvauksen määrän siltä Lähipalveluja tuottavalta jäsenkunnalta, jonka virkatehtäviä viranhaltija on hoitanut vahingon aiheuttaessaan.

Sopijapuolten keskinäiset mahdolliset vahingonkorvausasiat käsitellään yhteistoimintasopimuksen mukaisesti.


9. Erimielisyyksien ratkaiseminen

Sopimuksesta johtuvat erimielisyydet pyritään ratkaisemaan ensisijaisesti Sopijapuolten välisissä neuvotteluissa. Ellei neuvotteluissa löydetä ratkaisua, erimielisyydet ratkaistaan hallintoriita-asiana Turun hallinto-oikeudessa tai ellei asia kuulu hallinto-oikeuden toimivaltaan, Varsinais-Suomen käräjäoikeudessa.




10. Tietojärjestelmät, asiakirjahallinta, asiakastietojen käsittely ja henkilötietojen suoja

Tietojärjestelmät ja ICT-palveluja koskeva vastuunjako
Vastuukunnan ja Lähipalveluja tuottavien kuntien ICT-palveluja koskeva vastuunjako on kuvattu tämän sopimuksen liitteessä 6. 
Turun työllisyysalueen kaikki (lakisääteiset ja muut) lähipalvelut tuotetaan käyttäen työvoimapalvelujen valtakunnallista tietovarantoa, jonka yhteisrekisterinpitäjiä valtion kehittämis- ja hallintokeskus ja Vastuukunta ovat työvoimapalveluiden järjestämisestä annetuin lain (380/2023) 123 §:n tarkoittamalla tavalla. Lähipalveluja tuottavat jäsenkunnat sitoutuvat noudattamaan tietovarannon käytössä lakia sekä kehittämis- ja hallintokeskuksen ja Vastuukunnan ohjeita.
Henkilötietojen käsittely
Lähipalveluja tarjoavien kuntien toimivaltaa vastaanottavat viranhaltijat toimivat tietosuojalain (1050/2018 muutoksineen) ja EU:n yleisen tietosuoja-asetuksen tarkoittamina henkilötietojen käsittelijöinä. Henkilötietoja käsittelevien viranhaltijoiden tulee noudattaa liitteenä 7 olevia ohjeita henkilötietojen käsittelijöille sekä muita Vastuukunnan antamia ohjeita asiakastietojen kirjaamisesta, ja osallistua Vastuukunnan osoittamiin asiakastietojen kirjaamista koskeviin koulutuksiin. 
Lähipalveluja tuottavat kunnat, ml. Vastuukunta, vastaavat osaltaan Työllisyysalueen palvelujen tuottamisessa kertyvien asiakirjojen ja tiedostojen arkistoinnista ja salassapidosta niistä annettujen ohjeiden mukaisesti. 

Tietopyyntöihin sovellettavat menettelyt
Jäsenkunnat sitoutuvat noudattamaan Vastuukunnan antamia tietopyyntöihin sovellettavia menettelytapoja ja ohjeita. 

Asianhallinta ja arkistointi

Jäsenkunnat sitoutuvat noudattamaan asianhallinnan osalta Vastuukunnan antamia ohjeita.
Sopijapuolet vastaavat kansallisen ohjeistuksen ja kansallisarkiston seulontapäätösten mukaisesti Työllisyysalueen toiminnassa kertyvien asiakirjojen ja tiedostojen arkistoinnista, rekisteröinnistä ja salassapidosta. Vastuukunta vastaa tiedon elinkaaren hallinnan suunnittelusta. 


Tietoturva
Jäsenkunnat sitoutuvat noudattamaan Vastuukunnan voimassa olevia tietoturvaa koskevia ohjeita. Jäsenkunnat sitoutuvat myös kehittämis- ja hallintokeskuksen käyttövelvoitteen piirissä olevien järjestelmien tietoturvaohjeiden noudattamiseen. Tietoturvarikkomuksen tilanteessa Jäsenkunnat sitoutuvat osallistumaan tietoturvarikkomuksen selvittelytyöhön ja seuraamusten ehkäisyyn.



Asiakastietojen salassapito
Työhallinnon asiakastiedot ovat salassa pidettäviä viranomaisten julkisuudesta annetun lain (621/1999, julkisuuslaki) 24 §:n 1 mom. 25 kohdan mukaisesti.  

11. Sopimuksen muuttaminen

Sopijapuolet voivat muuttaa tätä sopimusta kirjallisesti, muut muutokset ovat mitättömiä. Muutokset tulevat voimaan, kun Sopijapuolet ovat ne asianmukaisesti hyväksyneet ja allekirjoittaneet Sopijapuolten toimivaltaisten edustajien toimesta. 

Sopijapuolet sitoutuvat neuvottelemaan tämän sopimuksen liittyvistä muutostarpeista saman aikataulujen ja periaatteiden mukaisesti kuin mitä yhteistoimintasopimuksessa on sovittu sopimuksen muutoksista.


12. Yhteyshenkilöt

Kukin Sopijapuoli nimeää yhteyshenkilönsä, johon tähän sopimukseen liittyvissä asioissa tulee olla yhteydessä. Yhteyshenkilöt on määritelty liitteessä 8.


13. Sopimuksen voimassaolo ja päättäminen

Sopimus tulee voimaan kunkin Sopijapuolen osalta, kun Sopijapuoli on sen allekirjoittanut. 
 
Selvyyden vuoksi todetaan, että jos Lähipalveluja tuottavaksi kunnaksi tässä Sopimuksessa nimetty kunta ei allekirjoita sopimusta, toimivalta tässä sopimuksessa tarkoitettujen lähipalvelujen tuottamiseksi kyseiselle Lähipalveluja tuottavalle kunnalle sekä sen Toiminta-alueen mahdollisille muille Jäsenkunnille säilyy Vastuukunnalla.  

Edelleen selvyyden vuoksi todetaan, että jos Jäsenkunta ei allekirjoita tätä sopimusta eikä näin ollen tule tässä sopimuksessa nimetyllä Toiminta-alueellaan tuotetun lähipalvelun piiriin, toimivalta lähipalvelujen tuottamiseksi kyseiselle Jäsenkunnalle säilyy Vastuukunnalla.

Sopimus on voimassa toistaiseksi. Sopimuksen irtisanomisaika on 12 kuukautta sen kalenterivuoden päättymisestä, jolloin irtisanomisilmoitus on annettu Sopijapuolten tietoon kirjallisesti. 

Jos sopimus irtisanotaan yhden Lähipalveluja tuottavan jäsenkunnan osalta tai muun Jäsenkunnan osalta, toimivalta lähipalvelujen tuottamiseksi tältä osin palautuu Vastuukunnalle, jolla on järjestämisvastuunsa mukainen oikeus päättää lähipalvelujen tuottamistavasta. 

Vastuukunnalla on lisäksi oikeus irtisanoa sopimus yksittäisen Lähipalveluja tuottavan jäsenkunnan kanssa, mikäli tällainen jäsenkunta olennaisesti rikkoo sopimuksen ehtoja eikä korjaa menettelyään kohtuullisessa ajassa kirjallisen huomautuksen saatuaan. Lähipalveluja tuottava jäsenkunta sitoutuu tämän sopimuksen mukaisten velvoitteiden suorittamiseen irtisanomisajan päättymiseen saakka.





14. Allekirjoitus

Allekirjoitukset seuraavilla sivuilla.

4. Palveluiden kustannusten kohdentamisperusteet 
5. Palkkatuen, starttirahan ja muiden harkinnanvaraisten tukien myöntämisen menettelytavat
6. ICT-palveluja koskeva vastuunjako
7. Turun kaupungin ohjeet henkilötietojen käsittelijälle 
8. Sopijapuolten yhteyshenkilöt 



Auran kunta

Aurassa _____._____.202_



_________________________		_________________________
Tiina Pelkonen 			Tuija Pellosmaa
kunnanjohtaja			hallintojohtaja
9. 


Kaarinan kaupunki

Kaarinassa _____._____.202_



_________________________		_________________________
Harri Virta			Päivi Antola
kaupunginjohtaja			hallintojohtaja

Kemiönsaaren kunta

Kemiönsaaressa _____._____.202_



_________________________		_________________________
Erika Strandberg			Sven Ivars
kunnanjohtaja			vs. elinkeinojohtaja

Kustavin kunta

Kustavissa _____._____.202_



_________________________		
Rauno Peltola
kunnanjohtaja

Laitilan kaupunki

Laitilassa _____._____.202_



_________________________		_________________________
Lauri Kattelus			Johanna Ahokas
kaupunginjohtaja			hallintojohtaja


Liedon kaupunki

Liedossa _____._____.202_



_________________________		_________________________
Mika Ingi				Anne Rantala
kaupunginjohtaja	hallintopalvelujen toimialajohtaja

Loimaan kaupunki

Loimaalla _____._____.202_



_________________________		_________________________
Jari Rantala			Paavo Laaksonen
kaupunginjohtaja			kehittämisjohtaja
10. 

Maskun kunta

Maskussa _____._____.202_



_________________________		_________________________
Miira Raiskila			Jenni Sipilä	
kunnanjohtaja			Konsernihallinnon johtaja
11. 

Mynämäen kunta

Mynämäessä _____._____.202_



_________________________		_________________________
Carita Maisila			Jere Markkanen
kunnanjohtaja			hallintojohtaja


Naantalin kaupunki

Naantalissa _____._____.202_



_________________________		_________________________
Laura Leppänen			Riitta Luotio
kaupunginjohtaja			hallintojohtaja
12. 

Nousiaisten kunta

Nousiaisissa _____._____.202_



_________________________		_________________________
Teemu Heinonen			Petra Einiö
kunnanjohtaja			hallintojohtaja
13. 

Oripään kunta

Oripäässä _____._____.202_



_________________________		_________________________
Anne-Mari Kaarto			Timo Tolppanen	
kunnanhallituksen puheenjohtaja		kunnanjohtaja		

Paimion kaupunki

Paimiossa _____._____.202_



_________________________		_________________________
Nina-Mari Turpela			Jaana Hölsö
kaupunginjohtaja			hallintojohtaja	
14. 

Paraisten kaupunki

Paraisilla _____._____.202_



_________________________		_________________________
Tom Simola			Peter Lindgren
kaupunginjohtaja			vt. elinkeinojohtaja
15. 

Pyhärannan kunta

Pyhärannassa _____._____.202_



______________________________		
Jukka Laiho
kunnanjohtaja
16. 

Pöytyän kunta

Pöytyällä _____._____.202_



_________________________		_________________________
Mika Joki				Jussi Heinonen
kunnanjohtaja			hallintojohtaja
17. 

Raision kaupunki

Raisiossa _____._____.202_



_________________________		_________________________
Eero Vainio			Anni Hakala
kaupunginjohtaja			hallintojohtaja
18. 

Ruskon kunta

Ruskolla _____._____.202_



_________________________		_________________________
Kari Lehtinen			Leena Pieniniemi
kunnanjohtaja			talous- ja hallintojohtaja
19. 

Sauvon kunta

Sauvossa _____._____.202_


_________________________		_________________________
Satu Simelius			Henna Ahtinen
kunnanjohtaja			hallintojohtaja

20. 

Taivassalon kunta

Taivassalossa _____._____.202_



_________________________		_________________________
Sanna Häkli			Seppo Pihl
kunnanjohtaja			vs. tekninen johtaja
21. 

Turun kaupunki

Turussa _____._____.202_


_________________________		_________________________
Tuomas Heikkinen			Pauliina Ahlas
kansliapäällikkö			lakiasiainjohtaja	
22. 

Uudenkaupungin kaupunki

Uudessakaupungissa _____._____.202_



_________________________		_________________________
Atso Vainio			Katja Aalto
kaupunginjohtaja			hallinto- ja talousjohtaja
23. 

Vehmaan kunta 

Vehmaalla _____._____.202_



_________________________		_________________________
Anna Kaskinen			Riitta Luotonen
kunnanjohtaja	kunnanhallituksen puheenjohtaja			



